משה דוד טייטלבוים

רבי משה דוד טייטלבוים זצ"ל (ה'תרט"ו - כ"א אדר ב' ה'תרצ"ה), רב אין מאדיאר-לאפאש.

אפשטאם

רבי משה דוד איז געבוירן אין יאר ה'תרט"ו, צו זיין פאטער הרב ישראל יעקב יוקל טייטלבוים רב אין וואלאווע, א זון פון הרב שמואל טייטלבוים רב אין גארליץ, א זון פון הרב אלעזר ניסן טייטלבוים, רב אין דראהאביטש, א זון פון הרב משה טייטלבוים פון אוהעל  דער ישמח משה. און צו זיין מוטער מרת הענדל א טאכטער פון זיין פעטער הרב יקותיאל יהודה טייטלבוים, דער ייטב לב. 

רבנות

רבי משה דוד איז אויפגעצויגען געווארן ביי זיין זיידען דער ייטב לב, און איז געווען א תלמיד פון צאנזער רב. ווען רבי משה דוד האט געהייראט האט זיין אור-עלטער-שווער דער צאנזער רב זיך געשטעלט דערויף אז די חתונה זאל פארקומען אין צאנז.

רבי משה דוד האט געגעסען קעסט א יאר ביים צאנזער רב. אין יאר ה'תרמ"ב איז רבי משה דוד אויפגענומען געווארן רב אין מאדיאר-לאפאש, ער איז געווען דארט רב איבער פופציג יאר, און געפירט דארט א ישיבה פאר אומגעפער הונדערט בחורים.

הסתלקות

רבי משה דוד איז נפטר געווארן כ"א אדר ב' ה'תרצ"ה. 

פאמיליע

רבי משה דוד האט געהייראט מרת חיה ( - י"ז תמוז ה'תרפ"ט), א טאכטער פון הרב אריה לייביש האלבערשטאם, רב אין דוקלא. זייערע קינדער:

 הרב אברהם חיים טייטלבוים הי"ד, רב אין קרעניץ. ער האט געהייראט מרת מרים הי"ד, א טאכטער פון הרב אריה לייביש האלבערשטאם, רב אין גריבאוו. פון זייערע קינדער:
 הרב אביגדור טייטלבוים הי"ד, רב אין פיווניטשא און דיין אין צאנז. ער האט געהייראט א טאכטער פון הרב שלום האלבערשטאם רב אין פיעקלא, א זון פון הרב אהרן האלבערשטאם דער קרייזער רב.
 הרב שמואל טייטלבוים הי"ד, יונגער רב אין קרעניץ.
 מרת ביילא, די ווייב פון הרב אהרן גראס רב אין לאפאש.
 ( א.ל.ג. אויך זרעא קדישא נאר בדרך אפשר הרב אהרן טייטלבוים, רב אין קרעניץ).

 הרב יצחק שמואל טייטלבוים הי"ד, פון לאפאש. ער האט געהייראט מרת חנה הי"ד, א טאכטער פון זיין פעטער הרב נפתלי טייטלבוים, רב אין נירבאטור. זייערע קינדער:
 ישראל יעקב יוקיל הי"ד... יקותיאל יהודה הי"ד.

 הרב יקותיאל יהודה טייטלבוים, פון אוהעל נאכהער אין בראנקס. ער האט געהייראט בזיווג ראשון מרת איטא, א טאכטער פון הרב נפתלי האלבערשטאם, רב אין קשאנאוו.

 די ווייב פון הרב אהרן גראס, רב אין לאפאש

רעפערענצן
 אנציקלופדיה לחכמי גליציה, מאיר וונדר

קאַטעגאָריע:אוהעל